ทอมแอนด์เจอร์รี่

ทอมแอนด์เจอร์รี่ (Tom and Jerry) เป็นการ์ตูนสัญชาติอเมริกันของ เมโทร-โกลด์วิน-เมเยอร์ ปัจจุบันสังกัด วอร์เนอร์ บราเธอร์ส และ เทอร์เนอร์ เอ็นเตอร์เทนเมนต์ สร้างขึ้นในปี ค.ศ. 1940 โดย ฮานา-บาร์เบรา ออกอากาศในสหรัฐอเมริกา ทุกวัน จันทร์-ศุกร์ ทาง การ์ตูนเน็ตเวิร์ค เวลา 06.30 น. ในประเทศไทย ออกอากาศทางการ์ตูนเน็ตเวิร์คเวลา 20.00 น.ทุกวัน และ ทาง สถานีโทรทัศน์สีกองทัพบกช่อง 7 ใน พ.ศ. 2532 และสถานีวิทยุโทรทัศน์ไทยทีวีสีช่อง 3 ใน พ.ศ. 2540 บูมเมอแรง พ.ศ. 2556 ปัจจุบัน และเนื้อหาของการ์ตูนจะเกี่ยวกับสองตัวละครแมวที่มีชื่อว่า ทอม และหนูที่มีชื่อว่า เจอร์รี่ ที่มักจะไล่จับกันอยู่บ่อยครั้ง
เมื่อเดือนสิงหาคม ทอมแอนด์เจอร์รี่ ได้ออกฉบับพิเศษในประเทศสิงคโปร์ ซึ่งออกอากาศผ่านทางช่องการ์ตูนเน็ตเวิร์คเอเชียตะวันออกเฉียงใต้
==ตัวละคร==
"เจอร์รี่ เมาส์" (Jerry Mouse)
หนูสมองใสที่ต้องการความช่วยเหลือของคนอื่นๆ มีนิสัยซุกซน ชอบรับประทานชีส มีมนุษยสัมพันธ์ดี และชอบผูกมิตรกับคนแปลกหน้า เอาตัวรอดเก่ง มีความเห็นอกเห็นใจคนอื่น เป็นคู่ขัดแย้งกับทอม แต่บางครั้งก็เป็นเพื่อนกัน มีขนสีน้ำตาล ตาสีดำ เดิมเป็นหนูนิรนามแต่แอนนิเมเตอร์ตั้งชื่อว่า "จิงช์" แต่ตั้งแต่ตอนที่ 2 เป็นต้นไปได้เปลี่ยนชื่อเป็น เจอร์รี่ เมาส์ มีบทพูดบ้างเป็นบางตอน สำหรับในทอมแอนด์เจอร์รี่คิดส์ จะไม่มีบทพูดเป็นส่วนใหญ่
"ทอม แคท" (Tom Cat)
แมวร้าย ที่เป็นศัตรูของเจอร์รี่และคอยล่าเจอร์รี่อยู่บ่อยๆ และยังชอบรังแกสัตว์อื่นๆที่ตัวเล็กและอ่อนแอกว่าด้วย แต่ความจริงแล้วมีอารมณ์อ่อนไหว มีความตั้งใจจริง มีบางครั้งเท่านั้นที่จะสงบศึกและเป็นเพื่อนกับเจอร์รี่ มีความรับผิดชอบเรื่องบ้านสูง มีขนเป็นสีเทา ที่มือ,เท้า และปลายหาง เป็นสีขาว ตาจะมีสีเหลือง  เดิมชื่อ "แจสเปอร์" แต่ตั้งแต่ตอนที่ 2 เป็นต้นไปได้เปลี่ยนชื่อเป็น ทอม แคท โดยมีบทพูดบ้างเป็นบางตอน ในทอมแอนด์เจอร์รี่คิดส์ จะไม่มีบทพูดเป็นส่วนใหญ่และ
"สไปค์" (Spike)
สุนัขสายพันธุ์บูลด็อก เป็นสุนัขเฝ้าบ้าน นิสัยดุร้าย เป็นทั้งศัตรูและเป็นเพื่อนเล่นของ ทอมกับเจอร์รี่ (ส่วนใหญ่ จะเป็นศัตรูกับทอม และเป็นมิตรกับเจอร์รี่) มีลูกชายชื่อว่า ไทค์  มีบทพูดบางตอน สำหรับในทอมแอนด์เจอร์รี่คิดส์ จะมีบทพูดเกือบทุกตอน โดยอายุของสไปค์เท่ากันทั้ง 2 เวอร์ชัน และปรากฏตัวบ่อยครั้งในเดอะทอมแอนด์เจอร์รี่โชว์ (2014)
"ทัฟฟี่" (Tuffy)
หลานของเจอร์รี่ มีนิสัยตะกละ มักจะใส่ผ้าอ้อมอยู่ตลอดเวลา และปกติ ชอบรับประทานนม เดิมชื่อ "นิบเบิลส์ (Nibbles)"
"ไทค์" (Tyke)
ลูกชายสุดรักสุดหวงของ สไปค์ ใจดีและเป็นมิตร ไม่ชอบทำร้ายใคร ไม่มีบทพูด สำหรับในทอมแอนด์เจอร์รี่คิดส์  (ส่วนเรื่องเล็กๆน้อยๆจะเป็นศัตรูทอมและเจอรี่ จะมีบทพูดเกือบทุกตอน สำหรับอายุของไทค์ในทอมแอนด์เจอร์รี่ต้นฉบับกับทอมแอนด์เจอรรี่คิดส์จะต่างกัน โดยในทอมแอนด์เจอร์รี่คิดส์ ไทค์จะมีอายุมากกว่า
"บุช" (Butch)
แมวดำ เพื่อนซี้ทอม ที่พาทำเรื่องเดือดร้อนเสมอ บางครั้งก็เป็นคู่แข่งในเรื่องความรัก
"คุณนายเกอร์ทูธ" (Gertooth)
เป็นแม่บ้านผิวสีร่างอวบยักษ์จอมโหด ที่ปรากฏตัวให้เห็นแค่ร่างกายช่วงต่ำกว่าคอเท่านั้น ไม่เคยเผยโฉมหน้าแท้จริงเลย แต่มีบางเวอร์ชันที่เปลี่ยนจากแม่บ้านผิวสี เป็นแม่บ้านผิวขาว (ซึ่งตัวละครมนุษย์ในเรื่องนี้ จะเห็นตัวแค่ช่วงคอลงไปทั้งหมด) เป็นคนที่เลี้ยง ทอม ปกติชอบทำความสะอาดบ้าน มักจะเรียกใช้ทอมให้ทำความสะอาดบ้านแทนตัวเอง และจับหนูเมื่อคุณนายเกอร์ทูธไม่อยู่บ้าน มีอายุ 54 ปี
"แควกเกอร์" (Little Quacker)
ตัวละครเป็ด ปรากฏแค่บางตอนเท่านั้น
"สตริกกี้" (Striky)
หลานชายของเจอรี่ ปรากฏในเดอะทอมแอนด์เจอร์รี่โชว์ (1975)
===ตัวละครเสริม===
ตัวละครจากการ์ตูน ทอมแอนด์เจอร์รี่คิดส์ และ ดรูปปี้กับดริปเปิ้ล
""สครูว์บอล"" (Screwball)
กระรอกน้อยจอมกวน
"หนูป่า" (Wild rat)
หนูในเกาะแห่งหนึ่ง มักเป็นศัตรูกับทอม (คนละตัวกับเจอร์รี่)
"แมควูล์ฟ" (McWolf)
หมาป่าที่ต้องการเอาชนะดรู๊ปปี้ กับ ดริปเปิ้ล แม้กระทั่งแย่งชิงคนรัก มีหลายบทบาท
"มิสวาวูม" (Misswawhom )
สาวสวยคนรักของดรู๊ปปี้ กับ ดริปเปิ้ล มีหลายบทบาท
==ภาพยนตร์==
ภาพยนตร์ของทอม กับ เจอร์รี่มีทั้งหมด 7 เรื่อง แต่ภาพยนตร์ที่ฉายในโรงภาพยนตร์มีเพียงเรื่องเดียว คือ ทอมกับเจอร์รี่ ตอน ช่วยเพื่อนหาพ่อ ที่ฉายในปี ค.ศ. 1992 ส่วนที่เหลือเป็น Kids Movie Collection
ทอมกับเจอร์รี่ ตอน ช่วยเพื่อนหาพ่อ (1992)
Tom and Jerry: The Magic Ring (2001)
Tom and Jerry: Blast Off to Mars (2004)
Tom and Jerry: Shiver Me Whiskers (2006)
ทอมกับเจอร์รี่: ตอน ผจญภัยเมืองหิมะ และของเล่นมหัศจรรย์  (2007)
Tom and Jerry: Meet Sherlock Holmes (2010)
ทอมกับเจอร์รี่ ตอน พ่อมดแห่งออซ  (2011)
ทอมกับเจอร์รี่ ตอน โรบินฮู้ดกับยอดหนูผู้กล้า (2012)
Tom and Jerry: Giant Adventure (2013)
Tom and Jerry: The Lost Dragon (2014)
ทอมกับเจอร์รี่ ภารกิจสปาย (2015)
ทอมกับเจอร์รี่ พิทักษ์เมืองพ่อมดออซ (2016)
ทอมกับเจอร์รี่ ตอน ผจญภัยโรงงานช็อกโกแลต (2017)
ทอม แอนด์ เจอร์รี่ (ภาพยนตร์ ค.ศ. 2021) (2021)
==รายชื่อตอน ==
รายชื่อตอนใน ทอม กับ เจอร์รี่ มีทั้งหมด มีทั้งหมด 162 ตอน
==อ้างอิง==
ทอมแอนด์เจอร์รี่
การ์ตูน
การ์ตูนอเมริกัน
ตัวละครกลุ่มสอง
คู่แข่งสมมุติ
การ์ตูนทีวีแอนิเมชันเกี่ยวกับแมว
การ์ตูนทีวีแอนิเมชันเกี่ยวกับหนู